b'\n_START_ARTICLE_\nThe Shadows\n_START_PARAGRAPH_\nThe Shadows \xe2\x80\x93 brit\xc5\xb3 instrumentin\xc4\x97 rokenrolo grup\xc4\x97, populiarumo vir\xc5\xa1\xc5\xabn\xc4\x99 pasiekusi septintame de\xc5\xa1imtmetyje. Ji \xc4\xafkurta 1958 m. Londone kaip dainininko Cliff Richard pritariamoji grup\xc4\x97, kuri tuomet vadinasi Drifters, ta\xc4\x8diau v\xc4\x97liau, d\xc4\x97l painiavos su amerikie\xc4\x8di\xc5\xb3 grupe, pervadinama \xc4\xaf Shadows. Grup\xc4\x99 sudaro: Hank Marvin (gitara), Bruce Welch (gitara), Jet Harris (bosas) und Tony Meehan (b\xc5\xabgnai). 1960 m. prad\xc5\xbeioje Harris ir Meehan pradeda kaip duetas koncertuoti. J\xc5\xb3 vietas u\xc5\xbe\xc4\x97m\xc4\x97 Brian Bennett (b\xc5\xabgnai) bei pirma Brian Locking, po to John Rostill (bosai). Pra\xc4\x97jus keleriems metams nuo \xc4\xafsik\xc5\xabrimo, grup\xc4\x97 ima ne tik su Cliff Richard, bet ir atskirai koncertuoti, leisti albumus, singlus. 1960 m. j\xc5\xb3 k\xc5\xabrinys Apache pirm\xc4\x85 populiariausi\xc5\xb3 Did\xc5\xbeiosios Britanijos dain\xc5\xb3 s\xc4\x85ra\xc5\xa1o viet\xc4\x85 u\xc5\xbeima. 1968 m. grup\xc4\x97 rengia koncertin\xc4\xaf tur\xc4\x85 po Japonij\xc4\x85. 1973 m. netik\xc4\x97tai mir\xc5\xa1ta Rostill. \xc4\xae grup\xc4\x99 priimamas australas John Farrar (gitara, bosas, dainavimas). 1975 m. su daina Let Me Be The One jie atstovauja Did\xc5\xbeiajai Britanijai Eurovizijos dain\xc5\xb3 konkurse ir laimi antr\xc4\x85 viet\xc4\x85, nusileisdami tik Teach In. 1990 m. grup\xc4\x99 palieka Marvin. 2005 m. su did\xc5\xbeiuliu turu po pasaul\xc4\xaf The Shadows u\xc5\xbebaig\xc4\x97 savo s\xc4\x97kming\xc4\x85 karjer\xc4\x85.'